Privođenje pripadnika al-Qaide (16/1/03) - 2003-01-17
Bez obzira koliko je vremena potrebno, Sjedinjene Države će zajedno sa svojim saveznicima izvesti teroriste pred lice pravde
Privođenje osumnjičenih članova terorističke grupe Al-Qaide diljem svijeta i dalje se nastavlja. Vlasti u Kanadi su zadržale Mohammeda Harkata koji je osumnjičen za terorističku djelatnost. Harkat je navodno povezan sa liderima Al-Qaide uključujući i Abu Zubaydaha, glavnog planera operacija terorističke mreže, koji se trenutno nalazi u zatvoru. Harkata se također povezuje sa Svjetskom muslimanskom ligom i Međunarodnom muslimanskom humanitarnom organizacijom, dvjema dobrotvornim grupama čija su sjedišta u Saudijskoj Arabiji, a za koje se sumnja da su povezane s financiranjem terorističkih grupa. Harkat je također izrazio svoju lojalnost Naoružanoj Islamskoj Grupi, terorističkoj organizaciji čiji je cilj rušenje Alžirske vlade. U Njemačkoj, vlasti su lišile slobode dvije osobe iz Jemena. Jedan je Šeik Muhammed Ali Hassan al-Mouyad, imam džamije u glavnom gradu Jemena, Sani, gdje vodi veliku dobrotvornu organizaciju. Tražen je zbog uloge glavnog organizatora skupljanja priloga za bin Ladenovu terorističku mrežu Al-Qaidu. Druga uhićena osoba je Muhammad Mosen Yahya Zayed, pomoćnik Šeika Mouyada. Njih dvojica su uhićena na zahtjev Sjedinjenih Država. Vlasti u Pakistanu također nastavljaju sa svojim akcijama hvatanja osumnjičenih pripadnika Al-Qaidine mreže. Ovaj tjedan, uhićen je jedan Australac kojeg se tereti da je bio obučavan u jednom terorističkom logoru u Afganistanu i koji, navodno, ima veze sa bin-Ladenovom terorističkom mrežom. Međunarodni lov na teroriste će se nastaviti sve dok se prijetnje smrću i teškim ozljeđivanjem ne iskorijene. Kao što je predsjednik Bush rekao, bez obzira koliko je vremena potrebno, Sjedinjene Države će zajedno sa svojim saveznicima izvesti teroriste pred lice pravde.